Vinderne af EM sikrede sig endvidere en plads i den olympiske håndboldturnering i 2012. Der var endvidere to pladser i kvalifikationsturneringerne til OL på spil, og de to pladser gik til de to bedst placerede hold, som ikke i kraft af deres placering ved VM 2011 allerede var kvalificeret til OL-kvalifikationen. Disse to pladser gik til Serbien og Makedonien, mens Spanien, Sverige, Kroatien, Island, Ungarn og Polen allerede havde sikret sig en plads i OL-kvalifikationen i kraft af deres VM-placering.